Title: ระเบียบกระทรวงมหาดไทย ว่าด้วยหลักเกณฑ์วิธีการตรวจพิจารณาและให้ความเห็นชอบในเทปหรือวัสดุโทรทัศน์ พ.ศ. 2543

ระเบียบกระทรวงมหาดไทย

ระเบียบกระทรวงมหาดไทย
ว่าด้วยหลักเกณฑ์วิธีการตรวจพิจารณาและให้ความเห็นชอบ
ในเทปหรือวัสดุโทรทัศน์
พ.ศ. ๒๕๔๓
-------------

                        อาศัยอำนาจตามความในมาตรา
๑๑ แห่งพระราชบัญญัติควบคุมกิจการเทปและ
วัสดุโทรทัศน์ พ.ศ. ๒๕๓๐
อันเป็นพระราชบัญญัติที่มาบทบัญญัติบางประการเกี่ยวกับการจำกัด
สิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕
มาตรา ๓๙ มาตรา ๔๘ และ
มาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบท
บัญญัติแห่งกฎหมาย รัฐมนตรีว่าการกระทรวงมหาดไทย
โดยคำแนะนำของคณะกรรมการควบ
คุมกิจการเทปและวัสดุ โทรทัศน์ จึงออกระเบียบ
ไว้ดังต่อไปนี้
                        ข้อ
๑  ระเบียบนี้เรียกว่า
"ระเบียบกระทรวงมหาดไทย ว่าด้วยหลักเกณฑ์วิธีการ
ตรวจพิจารณาและให้ความเห็นชอบในเทปหรือวัสดุโทรทัศน์ พ.ศ.
๒๕๔๓"
                        ข้อ
๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
                        ข้อ
๓ 
ให้ยกเลิกระเบียบกระทรวงมหาดไทยว่าด้วยหลักเกณฑ์วิธีการตรวจ
พิจารณาและให้ความเห็นชอบในเทปหรือวัสดุโทรทัศน์ พ.ศ. ๒๕๓๑
                        ข้อ
๔ การตรวจพิจารณาให้ความเห็นชอบในเทปหรือวัสดุโทรทัศน์ ให้ใช้หลัก
เกณฑ์ดังต่อไปนี้
                        (๑)
ไม่ขัดต่อความสงบเรียบร้อยของประชาชน ไม่ก่อให้เกิดการแตกความ
สามัคคีระหว่างคนในชาติ
หรือกระทบกระเทือนต่อสัมพันธไมตรีระหว่างประเทศ
                        (๒)ไม่ขัดต่อศีลธรรม
วัฒนธรรม หรือขนบธรรมเนียมประเพณีอันดีงานของชาติ
                        (๓)
ไม่เป็นการลบหลู่เหยียดหยาม หรือนำความเสื่อมเสียมาสู่ศาลนาใด ๆ หรือ
เป็นการไม่เคราพต่อปูชนียบุคคล ปูชนียสถาน หรือปูชนียวัตถุ
                        (๔)
ไม่เป็นการแสดงซึ่งอาจกระทบกระเทือนต่อพระมหากษัตริย์พระบรม
วงศานุวงศ์ หรือประมุขแห่งรัฐต่างประเทศซึ่งมีสัมพันธไมตรี
                        (๕)
ไม่เป็นการแสดงออกทางการเมืองซึ่งอาจเป็นการบ่อนทำลายหรือกระทบ
กระเทือนต่อความั่นคงปลอดภัยของประเทศ
                        (๖)
ไม่เป็นการแสดงออกทางยั่วยุกามารมณ์ หรือลามกอนาจาร
                        (๗)
ไม่เป็นการแสดงออกโดยจงใจก่อให้เกิดการดูหมิ่นเหยียดหยามประเทศ
ชาติ รัฐบาลหรือเจ้าหน้าที่ของรัฐ
                        (๘)
ไม่เป็นการแสดงออกถึงความทารุณโหดร้าย ขาดมุนษยธรรมป่าเถื่อน หรือ
อุจาดแก่ผู้ชม
                        (๙)
ไม่เป็นการแสดงออกถึงพฤติกรรมของผู้ร้ายซึ่งผิดธรรมดา อันอาจเป็นเหตุ
ชักจูงหรือส่งเสริมให้เกิดอาชญากรรมยิ่งขึ้น
                        ข้อ
๕  นอกจากหลักเกณฑ์ตามข้อ ๔
ให้เจ้าพนักงานผู้ตรวจใช้ดุลพินิจตรวจดูว่า
เนื้อเรื่องภาพการแสดง
และถ้อยคำเหมาะสมแก่สถานการณ์หรือสภาพสังคมเพียงใดหรือไม่ และ
ถ้าเจ้าพนักงานผู้ตรวจเห็นว่าเทปหรือวัสดุโทรทัศน์ดังกล่าวทั้งหมดหรือบางส่วนมีภาพหรือถ้อยคำ
ไม่เหมาะสม หรือเป็นการฝ่าฝืนกฎหมาย
ให้เจ้าพนักงานผู้ตรวจสั่งให้ผู้ยื่นคำขอลบหรือตัดทอน
เทปหรือวัสดุโทรทัศน์หรือทำลายเทปหรือวัสดุโทรทัศน์ดังกล่าวได้
                        ข้อ
๖ 
การตรวจพิจารณาให้ความเห็นชอบในเทปหรือวัสดุโทรทัศน์ต้องมีเจ้า
พนักงานผู้ตรวจไม่น้อยกว่าสามคนมีมติให้ถือเสียงข้างมากเป็นเกณฑ์ตัดสินหากคะแนนเสียงเท่า
กัน ให้ผู้ทำหน้าที่ประธานในการตรวจพิจารณาเป็นผู้ชี้ขา
                        ข้อ
๗ 
เมื่อเจ้าพนักงานผู้ตรวจได้ให้ความเห็นชอบในเทปหรือวัสดุโทรทัศน์เรื่อง
ใดแล้ว ให้เจ้าพนักงานผู้ตรวจอัด บันทึก ประทับตรา
หรือกระทำการด้วยวิธีอื่นใด เพื่อให้
ปรากฎหมายเลขรหัสประจำเทปหรือวัสดุโทรทัศน์นั้นลงไว้ทั้งที่ในเนื้อเทปหรือวัสดุโทรทัศน์
และ
ที่ฉลากที่ติดไว้บนเทปหรือวัสดุโทรทัศน์นั้นด้วยเว้นแต่เทปหรือวัสดุโทรทัศน์ชนิดนั้น
เจ้าพนักงาน
ผู้ตรวจไม่อาจดำเนินการอัด บันทึก ประทับตรา
หรือการะทำด้วยวิธีการอื่นใด ให้ใช้บันทึกหรือ
ประทับตราลงบนฉลากหรือที่อื่นใดของเทปหรือวัสดุโทรทัศน์นั้น
                        ข้อ
๘ 
การตรวจพิจารณาให้ความเห็นชอบในเทปหรือวัสดุโทรทัศน์ที่มีผู้ยื่นคำ
ขอนั้น
ให้เจ้าพนักงานผู้ตรวจต้องดำเนินการให้แล้วเสร็จภายในสามสิบวันนับแต่วันยื่นคำขอ

                                                                        ประกาศ
ณ วันที่ ๔ ธันวาคม พ.ศ. ๒๕๔๓
                                                                                        บัญญัติ  บรรทัดฐาน

รัฐมนตรีว่าการกระทรวงมหาดไทย

[รก.๒๕๔๔/พ๗ง/๑๓/๒๙ มกราคม ๒๕๔๔]